🔐 Kaj naj naredim, da bo več odzivov?

Prijavljen/a si na ona-on.com, pridno raziskuješ, pošiljaš vprašanja za šanse in pišeš sporočila v ona-on klepetu – a žal ni prav veliko odzivov? Razlogov, zakaj do tega prihaja je lahko več, a tokrat se bomo posvetili tistemu, na katerega lahko in moraš vplivati: tvojemu profilu.

Kot že veš, je tvoj profil sestavljen iz več elementov: fotografije (vsaj ene javne), vzdevka (uporabniškega imena), predstavitvenega opis ter ostalih informacij o tebi in želenem partnerju. Medtem ko so nekateri elementi dokaj enostavni, saj jih moraš le poklikati, pa je pri drugih potrebno vložiti malce več truda.

Danes si bomo natančneje ogledali:

vzdevek (uporabniško ime),

predstavitveni opis in

informacije o tebi in tvojemu bodočemu partnerju.

Vzdevek

V celoti izpolnjen profil je pol uspeha – druga polovica je pravo prvo sporočilo v ona-on klepetu.

Vzdevek je prvi element tvojega profila, ki ga ob registraciji določiš ob registraciji. Kakšen bi naj bil, kakšen ne sme biti in kako ga izbrati, si preberi tukaj. Še vedno pa nekako velja, da je najboljše, če izbereš svoje ime in nekaj številk ali pa opisni vzdevek, ki razkriva tvoj najljubši hobi.

Predstavitveni opis

To je opis, ki je viden tako v tvojem profilu kot v predogledu profila na iskalnih seznamih ob tvoji fotografiji. Je prvi nagovor, ki ga preberejo drugi. Zato je pomembno, da tvoj opis pritegne. Kakšen opis ne sme biti in izhodišča, kako ga zapisati preberi tukaj. Isto lahko apliciraš tudi na ostale razdelke, kjer zapišeš nekaj o sebi.

O meni in mojemu bodočemu partnerju

Ko uporabniki iščejo po seznamih, najprej vidijo tvojo fotografijo in tvoj predstavitveni opis. Zato sta ta dva elementa na vrhu pomembnostne lestvice.

A vseeno ne smemo zanemariti ostalih informacij, ki jih o sebi podaš v profilu – na teh informacijah temelji dvosmerno ujemanje. Torej, če profila nimaš v celoti izpolnjenega, potem se ti ne morejo prikazovati ljudje, ki ti ustrezajo.

Zato je tako pomembno, da te kriterije izpolniš. Saj ti vzame vse skupaj 5 minut časa. Poklikaj koga iščeš, od kod si, kako izgledaš, svoje interese, o sebi in svojem življenjskem stilu. Ne pozabi tudi na lastnosti partnerja!

Nato se posveti še tistim informacijam, ki bodo o tebi razkrile več in pri katerih moraš vključiti malce svoje kreativnosti. Razdelki Nekaj o meni, Nekaj o partnerju in Moji cilji so tisti, ki zahtevajo, da na plan potegneš pisatelja v sebi in se predstaviš s svojimi besedami.

Kaj in kako pa naj to zapišem?

Tukaj se vedno zatakne. Ja, pisati o sebi je vedno težko, saj si vsak o sebi misli, da je povsem običajna oseba, ki nima posebnih lastnosti. A verjemi, imaš jih. Vzemi si čas in premisli, katere so te lastnosti. Naj ti pri tem pomagajo spodnja vprašanja:

Kaj rad/a počneš?

Brez česa ne moreš živeti?

Kako izgleda tvoj tipičen dan?

Kakšni so tvoji življenjski cilji?

Česa si želiš pri partnerju?

Kako v tvoje cilje spada partner?

NAMIG: Na voljo imaš 800 znakov – več kot dovolj prostora, da opišeš sebe in svojega želenega partnerja. Priporočljivo je, da zapišeš vsaj 40 znakov, zelo zaželeno pa, da uporabiš vsaj polovico znakov, torej 400.

Še vedno brez idej? Potem pa v tem trenutku potrebuješ svojega najboljšega prijatelja in čaka vaju iskren ter zanimiv pogovor. Naj ti pove, kaj mu / ji je všeč na tebi. Zakaj sta prijatelja? Kaj ima najraje na tebi?

Je to tvoja prijaznost ali tvoji iskreni, a včasih malce pikri komentarji? Vaju povezujejo isti hobiji? Kateri so to in zakaj tvoj prijatelj to najraje počne prav s teboj?

Najprej zapiši odgovore na ta vprašanja. Nato pa sestavi kratek opis za posamezen razdelek. Če lahko vse skupaj zapišeš še z pridihom skrivnostnosti in (ne preveč) duhovito, bo to užitek brati in slej ko prej se bo nekdo ujel in ti pisal.

Česa ne zapisati?

Enaka pravila kot veljajo za predstavitveni opis, veljajo tudi tukaj. Na kratko: Piši jasno, ne postavljaj pogojev (npr. “Če nimaš fotografije, obvoz”), ne piši raznih nesmiselnih znakov in ne postavljaj se v pasivno vlogo: “Vprašaj in ti povem.”

POZOR: Vse opise pregleda naš urednik, zato nikar vanje ne piši svojih kontaktnih podatkov, ne navajanj svojega članskega statusa in mašil, kot so tri pikice, zaporedne številke, razni znaki itd. Vse to bo zavrnjeno.

Srečno!